## Odluka Hrvatske agencije za poštu i elektroničke komunikacije klasa: UP/I-344-02/09-01/03, urbroj: 376-06-09-4 od 11. rujna 2009.

### NN 127/2009 (22.10.2009.), Odluka Hrvatske agencije za poštu i elektroničke komunikacije klasa: UP/I-344-02/09-01/03, urbroj: 376-06-09-4 od 11. rujna 2009.

127 22.10.2009 Odluka Hrvatske agencije za poštu i elektroničke komunikacije klasa: UP/I-344-02/09-01/03, urbroj: 376-06-09-4 od 11. rujna 2009.

HRVATSKA AGENCIJA ZA POŠTU I ELEKTRONIČKE KOMUNIKACIJE

3133

Hrvatska agencija za poštu i elektroničke komunikacije na temelju članka 60. stavka 1. Zakona o poštanskim uslugama (»Narodne novine«, broj 88/09), a u svezi s člankom 8. stavkom 4., člankom 29. stavkom 1. točkom 8. i člankom 30. stavkom 1. Zakona o pošti (»Narodne novine«, broj 172/03, 15/04, 92/05 i 63/08), a povodom zahtjeva HP-Hrvatske pošte d.d., Jurišićeva 13, Zagreb za davanjem prethodne suglasnosti na Izmjene i dopune Općih uvjeta za obavljanje poštanskih i kurirskih usluga, temeljem odluke Vijeća Hrvatske agencije za poštu i elektroničke komunikacije sa sjednice održane 11. rujna 2009. godine, donosi

ODLUKU

1. Daje se suglasnost na Izmjene i dopune Općih uvjeta za obavljanje poštanskih i kurirskih usluga HP-Hrvatske pošte d.d., Zagreb, Jurišićeva 13, koji su dostavljeni Hrvatskoj agenciji za poštu i elektroničke komunikacije 28. kolovoza 2009. godine, pod brojem D-T/1-904-1/09 od 28. kolovoza 2009. godine i koji su sastavni dio ove Odluke

2. Ova Odluka objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Hrvatska agencija za poštu i elektroničke komunikacije (u daljnjem tekstu: HAKOM) 10. srpnja i 28. kolovoza 2009. godine je zaprimila zahtjev HP-Hrvatske pošte d.d. za davanjem suglasnosti na Izmjene i dopune Općih uvjeta za obavljanje poštanskih i kurirskih usluga, sukladno članku 8. stavku 4. Zakona o pošti.

Člankom 60. stavkom 1. Zakona o poštanskim uslugama propisano je da će se postupci započeti prema odredbama Zakona o pošti do dana stupanja na snagu Zakona o poštanskim uslugama dovršiti prema odredbama Zakona o pošti i propisa donesenih na temelju toga Zakona.

Budući da je postupak davanja prethodne suglasnosti na Izmjene i dopuna općih uvjeta HP-Hrvatske pošte d.d. započeo 10. srpnja 2009. godine, prije stupanja na snagu Zakona o poštanskim uslugama, temeljem članka 60. stavka 1. Zakona o poštanskim uslugama HP je imala obvezu ishoditi prethodnu suglasnost na izmjene i dopune svojih općih uvjeta.

Uvidom u dostavljene Izmjene i dopune općih uvjeta za obavljanje poštanskih i kurirskih usluga, Vijeće HAKOM-a je zaključilo da su Izmjene i dopune općih uvjeta za obavljanje poštanskih i kurirskih usluga u skladu s odredbama Zakona o pošti i Pravilnika o općim uvjetima za obavljanje poštanskih usluga (»Narodne novine«, broj 15/04, 122/05, 25/08 i 37/09).

Slijedom navedenog, odlučeno je kao u izreci.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor kod Upravnog suda Republike Hrvatske u roku od 30 dana od dana primitka.

Klasa: UP/I-344-02/09-01/03

Urbroj: 376-06-09-4

Zagreb, 11. rujna 2009.

Predsjednik Vijeća
Gašper Gaćina, dipl. ing. el., v. r.

Odluka, NN 127/2009-3133